|  |  |  |
| --- | --- | --- |
|  | טקסט לתרגום |  |
| **הוספת כותרת** | **מאה נקודות**  |  |
| **תת כותרת** | **התערבות טקטית ב-100 נקודות ברחבי העיר, שהושפעו מעבודות התשתית והבינוי הרבות המתבצעות בעיר בשנים האחרונות. זהו פרויקט ייחודי במרחב הציבורי, חוצה מחלקות עירוניות, ומושתת על עבודה משותפת בין גורמים רבים, למען מטרה אחת - איתור אזורים ורחובות שהנגישות או הבטיחות בהם נפגעו באופן "זמני" - והפיכתם למקומות בטוחים, נוחים ובריאים.** |  |
| **תיאור הפרויקט** | תל אביב-יפו הינה "עיר בעבודות" - שנים ארוכות מתקיימות בעיר עבודות פיתוח, תשתית ובינוי, המשלבות גורמי תכנון וביצוע מגוונים. ביניהן ניתן למצוא את פרויקט הרכבת הקלה שמבוצעת על ידי נת"ע, עבודות תשתית עירוניות בחסות העירייה, שיפוץ תמ"אות, הריסה והקמה של בניינים בהובלת יזמים פרטיים. כלל העבודות והשותפים יוצרים אתגרים עירוניים ממשיים, ביניהם פגיעה בהליכתיו·ת, נגישות ובטיחות: חוסר בהצללה, מעברים חשוכים, רחובות ללא מוצא, שאריות חומרי בנייה, קושי בהתמצאות, מדרכות צרות, חסימת מדרכות, מסלולי תנועה חדשים שאינם מוסדרים, זיהום אוויר, רעש ממושך לאורך כל היום ועוד. |  |
| אנו מבינות כי המושג "עבודות זמניות" אינו תקף עבור הגיל הרך, שכן מספר חודשים בחיי תינוקת או פעוט מהווים כמעט חיים שלמים עבורם. למעשה, עבור פעוטות והמטפלים שלהם, להחלפת קו ביוב הנמשך "רק" מספר חודשים, יכולה להיות השפעה ממשית ויומיומית על בריאות, איכות חיים ובטיחות. עלה צורך ברור בהתמודדות עם אתגרים מקומיים וזמניים שנבעו מעבודות הפיתוח, מתוך האמונה שמרחב ציבורי המתאים לתינוקות, ילדים והמלווים שלהם, יתאים לכולם. פרויקט זה מתכלל את אוסף ההתערבויות ברחבי העיר, ארגז הכלים שפיתחנו עבורם ומגוון שיתופי הפעולה שנדרשו לתכלול ולביצוע. |  |
| התהליך החל בזכות נסיעת צוות עירוני להשתלמות ב-Urban Academy ב-LSE, והמשיך בהובלת אדריכל העיר. פתחנו בתהליך מיפוי הדרגתי של 100 נקודות אסטרטגיות - כאלו שההליכתיו·ת בהן נפגעה בעקבות עבודות התשתית העירוניות - במטרה לתת מענה טקטי הולם לכל אחת ואחת. תהליך האיתור כלל גורמים מגוונים בעירייה, צוותי שטח של הרכבת הקלה וסיורים עצמאיים של צוות אורבן95, ובמהלכו זיהינו רחובות שהפכו ללא מוצא, מעברים חדשים שנוצרו מפתרונות יצירתיים של הולכי רגל, מרחבים בהם רצועת השירות נפגעה (ספסלים, פחים, שילוט ועזרי התמצאות), מקטעי אספלט ריקים שצמחו יש מאין ועוד. |  |
| הנקודות שנבחרו פרוסות על פני כלל העיר, ובכולן זיהינו שניתן וכדאי לבצע התערבות טקטית: השקעת משאבים הולמת להתערבות הזמנית. החלטנו שחצי שנה זהו פרק הזמן המינימלי להתערבות, המצדיק את המענה הזמני להשפעות שחווים התושבים. |  |
| תהליך ההתערבות הטקטית כלל מספר עקרונות:* ביצענו תהליכי מדידה והערכה לפני ואחרי ההתערבות.
* בזירות עם אתגרים ומאפיינים דומים התחלנו בהתערבות במרחב אחד, מתוכו פיתחנו ארגז כלים של פתרונות דומים במרחבים המקבילים.
* ההתערבויות מותגו בצהוב- צבע ברור, קל לתפעול ונגיש. זאת על מנת להבהיר שמדובר בשינויים זמניים.
* כל נקודת התערבות הייתה בעלת תוקף סיום.
 |  |
| ייחודיות פרויקט זה מתבטאת במבנה ושגרת הפעילות של צוות "מאה נקודות": שותפות של נציגים ממחלקות שונות בעירייה, כמו שפ"ע, אדריכל העיר, אורבן95, וכן גורמים חיצוניים נוספים כמו מנהלת הרכבת הקלה, נת"ע ואדריכלים אחרים. בנוסף, בהתאם לנקודת ההתערבות ומאפייניה, הצטרפו גם גורמים כמו אגף התחבורה, חניוני "אחוזות החוף" ועוד. לצוות הפרויקט מפגש שבועי המייצר שגרה של עבודה חוצת מחלקות, ותומך בעבודה עקבית ואפקטיבית לאורך זמן. |  |
|  | **יחידות עירוניות שותפות:** אדריכל העיר, מינהל קהילה תרבות וספורט, אגף שפ"ע, הרשות לתנועה תחבורה וחנייה, יחידת הדוברות, אגף דרכים ומאור, אגף תברואה וניהול פסולת, תיאום הנדסי, שילוט |  |
| **אימפקט** | * **הקלה על התושבים בחוויה הכללית** בעיר בתקופת עבודות תשתית.
* **שביעות רצון** של התושבים מהמענים השונים וההתייחסות העירונית לאתגרי התקופה והמרחב.
* בחלק מנקודות ההתערבות נצפה **שיפור בתנאי הגישה למעברי חצייה.**
 |  |
| **מה למדנו בדרך** | * **התושבים אינם מבחינים בין מחלקות שונות** - עבורם יש אחראי אחד - העירייה. ביקורת ופידבק על המרחב הציבורי יופנו לעירייה, גם אם באחריות נת"ע לדוגמא. לכן, העירייה בחרה לקחת אחריות על המרחב, גם תחת "עבודות זמניות".
* **שיתוף פעולה סדיר ומנוהל בין מחלקות שונות** מביא לביצועים מהירים ואיכותיים. תחת אדריכל העיר מונתה מנהלת קבועה לפרויקט, שניהלה בין היתר מנגנון מוסדר וקבוע של פגישות.
* **שילוב עסקים מקומיים תוך שימוש ביצירתיות,** הוביל לפתרונות מתאימים לתחזוקת ההתערבות. לדוגמא, בית קפה שכן דואג להשקייה סדירה של האדניות ולמילוי מים בפינת השתייה.
* **פיתוח ארגז הכלים דינאמי לסוגי ההתערבויות**. איגדנו אלמנטים שונים כמו עמודי חסימה, ספסלי עמידה לילדים, שלטי הכוונה, שמשיות ופינות ישיבה. בנקודות ההתערבות השונות בחנו את האפקטיביות שלהם, ובהתאם שינינו - הוצאנו והוספנו בגמישות.
 |  |
| **תגיות** | שינוי טקטימרחב ציבוריהליכתיותתכנון |  |
| **קטגוריות (תל אביב):**  | מרחב ציבורי |  |